CELEX: E2011P0011
Language: mt
Date: 2011-08-29 00:00:00
Title: Azzjoni mressqa fid- 29 ta' Awwissu 2011 mir-Renju tan-Norveġja kontra l-Awtorità ta’ Sorveljanza tal-EFTA (Każ E-11/11)

10.11.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 325/8
            
         Azzjoni mressqa fid-29 ta' Awwissu 2011 mir-Renju tan-Norveġja kontra l-Awtorità ta’ Sorveljanza tal-EFTA
   (Każ E-11/11)
   2011/C 325/04
   Azzjoni kontra l-Awtorità ta' Sorveljanza tal-EFTA tressqet quddiem il-Qorti tal-EFTA fid-29 ta' Awwissu 2011 mir-Renju tan-Norveġja, irrappreżentat minn Ketil BØE MOEN, avukat, l-Uffiċċju tal-Avukat Ġenerali, u minn Beate GABRIELSEN, konsulent, id-Dipartiment tal-Affarijiet Legali, il-Ministeru tal-Affarijiet Barranin, li jaġixxu bħala Aġenti għar-Renju tan-Norveġja.
   Ir-Rikorrent jitlob lill-Qorti tal-EFTA biex:
   
               (1)
            
            
               Tannulla d-Deċiżjoni Nru 205/11/COL tal-Awtorità ta' Sorveljanza tal-EFTA tad-29 ta' Ġunju 2011 kif ukoll
            
         
               (2)
            
            
               Tordna lill-Awtorità ta' Sorveljanza tal-EFTA sabiex tħallas l-ispejjeż tal-proċedimenti.
            
         
      Sfond legali u fattwali u eċċezzjonijiet legali miġjuba bħala sostenn:
   
   
               —
            
            
               Id-Deċiżjoni Nru 205/11/COL tal-Awtorità ta' Sorveljanza tal-EFTA tad- 29 ta' Ġunju 2011 iddikjarat li t-tliet miżuri pprovduti fil-Ftehim Supplimentari, iffirmat mill-awtoritajiet Norveġiżi u minn Hurtigruten fl-2009, ikkostitwixxew għajnuna mill-Istat li mhix kompatibbli mal-funzjonament tal-Ftehim taż-ŻEE fit-tifsira tal-Artikolu 61(1) taż-ŻEE sal-punt li huma jikkostitwixxu forma ta' kumpens żejjed għas-servizz pubbliku.
            
         
               —
            
            
               Ir-Rikorrent qiegħed ifittex l-annullament tad-Deċiżjoni kkontestata.
            
         
               —
            
            
               Ir-Rikorrenti jiddikjara, inter alia, li l-Awtorità tas-Sorveljanza tal-EFTA:
               
                           —
                        
                        
                           wettqet żball ċar fil-liġi u/jew ta' valutazzjoni meta sabet li l-miżuri inkwistjoni jikkostitwixxu għajnuna mill-Istat fit-tifsira tal-Artikolu 61(1) taż-ŻEE;
                        
                     
                           —
                        
                        
                           wettqet żball ċar ta' liġi u/jew ta' valutazzjoni skont l-Artikolu 59(2) taż-ŻEE;
                        
                     
                           —
                        
                        
                           kisret il-prinċipju taċ-ċertezza legali meta adottat id-Deċiżjoni kkontestata, u
                        
                     
                           —
                        
                        
                           naqset milli tipprovdi dikjarazzjoni adegwata ta' raġunijiet skont l-Artikolu 16 SCA meta adottat id-Deċiżjoni kkontestata.